জম্মু ও কাশ্মীরের মুখ্যমন্ত্রী মেহবুবা মুফতির সঙ্গে দেখা করে বিপদে পড়ছিলেন জাহিরা ওয়াসিম। ফের তাঁর বিরুদ্ধে একজোট নেটিজেনরা। তিন বছর আগের এক ফেসবুক পোস্টের জন্য।
জাহিরার মা জারকা ওয়াসিম ফেসবুকে একটি পোস্ট করেছিলেন ২০১৪ সালে। কেউ একজন খুঁজে বার করে সেই পোস্ট। স্ক্রিনশট ভাইরাল হতে সময় লাগেনি। তার পরেই সোশ্যাল মিডিয়ায় বহু মানুষ ক্ষোভে ফেটে পড়েন জাহিরা এবং তাঁর মায়ের বিরুদ্ধে। কারণ সেই পোস্ট নাকি ‘দেশবিরোধী’! আমির খানের বিরুদ্ধেও সরব কেউ কেউ। জারকার ফেসবুক অ্যাকাউন্ট অবশ্য এই ঘটনার পরেই ডিলিট করে দেওয়া হয়েছে। তবে বিতর্ক মনে হচ্ছে জাহিরার পিছন ছাড়বে না সহজে!